**vznesené Pripomienky v rámci medzirezortného pripomienkového konania**

Návrh skupiny poslancov Národnej rady Slovenskej republiky Radovana Kazdu, Jaromíra Šíbla, Tomáša Lehotského a Ľuboša Krajčíra na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov

|  |  |
| --- | --- |
| Počet vznesených pripomienok, z toho zásadných | 39/10 |

|  |  |  |
| --- | --- | --- |
| **Subjekt** | **Pripomienka** | **Typ** |
| **MDaVSR** | K predmetnému poslaneckému návrhu zákona, ktorý ste nám zaslali na pripomienkové konanie, Vám oznamujeme, že k predkladacej správe predkladateľa neuplatňujeme žiadne pripomienky a stotožňujeme sa so stanoviskom predkladateľa. | **O** |
| **MFSR** | **Všeobecne**Žiadame do stanoviska uvedeného v predkladacej správe doplniť toto upozornenie: V súvislosti s kvantifikáciou vplyvu návrhu zákona na osobné výdavky štyroch nových zamestnancov Úradu jadrového dozoru SR uvádzame, že Ministerstvo financií SR pre zamestnancov štátnych rozpočtových organizácií rozpočtuje výdavky na poistné a príspevok do poisťovní na úrovni 34,95% oproti poistnému uvedenému v doložke vybraných vplyvov, v ktorej sú kvantifikované výdavky na poistné na úrovni 33 %.  | **O** |
| **MHSR** | **K analýze vplyvov na podnikateľské prostredie**Žiadame predkladateľa, aby spracoval Analýzu vplyvov na podnikateľské prostredie v súlade s aktualizovanou Jednotnou metodikou na posudzovanie vybraných vplyvov a vyčíslil náklady regulácie v kalkulačke vplyvov nákladov na podnikateľské prostredie zverejnenej na stránke MH SR link : https://www.mhsr.sk/podnikatelske-prostredie/jednotna-metodika/dokumenty. Odôvodnenie: Predkladateľ spracoval Analýzu vplyvov na podnikateľské prostredie v neaktuálnej verzii, pričom nesprávne vyčíslil aj náklady regulácie. Upozorňujeme predkladateľa, na bod 6.8. aktualizovanej Jednotnej metodiky na posudzovanie vybraných vplyvov, ktorý sa dotýka uplatňovania Mechanizmu znižovania byrokracie a nákladov v nadväznosti na tzv. virtuálny účet, v prípade súhlasného stanoviska určeného predkladateľa.  | **O** |
| **MHSR** | **K doložke vybraných vplyvov**Odporúčame predkladateľovi spracovať Doložku a analýzy vybraných vplyvov podľa nových formulárov v zmysle novej Jednotnej metodiky na posudzovanie vybraných vplyvov (ďalej JM) schválenej uznesením vlády SR č.234 z 5.mája 2021, ktorá je zverejnená na stránke MH SR. Zároveň odporúčame vypracovať doložku vybraných vplyvov vo všetkých povinných poliach (vrátane časti 8. Preskúmanie účelnosti). Odôvodnenie: Vláda SR schválila 5.mája 2021 novú Jednotnú metodiku na posudzovanie vybraných vplyvov, ktorá sa vzťahuje na materiály predložené do MPK po 31.5.2021, ktorej súčasťou je aj nový formulár Doložky vybraných vplyvov. Uvedený materiál je uverejnený na stránke MH SR: https://www.mhsr.sk/podnikatelske-prostredie/jednotna-metodika.  | **O** |
| **MIRRI SR** | **K návrhu uznesenia vlády SR**K bodu B.1. Navrhujeme slovo "Narodenej" nahradiť slovom "Národnej". ODÔVODNENIE: Formálna úprava. | **O** |
| **MOSR** | **čl. I bodu 11 návrhu zákona**Odporúčame novelizačný bod upraviť takto: „11. V § 35 ods. 1 sa vypúšťa písmeno f).“. Odôvodnenie Ide o úpravu v súlade s bodom 36 prílohy č. 1 k Legislatívnym pravidlám vlády Slovenskej republiky.  | **O** |
| **MOSR** | **čl. I bodu 9 návrhu zákona**1. Odporúčame v navrhovanom znení § 18 ods. 3 zvážiť nahradenie slov „aj na základe vyjadrenia“ slovami „po vyjadrení“ alebo nahradenie slov „aj na základe vyjadrenia Európskej komisie“ slovami „až po oznámení Európskej komisii“. Odôvodnenie Podľa čl. 41 Zmluvy o založení Európskeho spoločenstva pre atómovú energiu, na ktorý sa v ustanovení § 18 ods. 3 odkazuje v poznámke pod čiarou k odkazu 21, postačuje Európskej komisii investičné projekty oznámiť. Uvedená medzinárodná zmluva, ktorou je Slovenská republika viazaná, nezaväzuje členské štáty viazať povolenie na stavbu jadrového zariadenia na súhlasné vyjadrenie Európskej komisie. 2. Odporúčame v navrhovanom znení § 18 ods. 3 zvážiť nahradenie slov „dokumentáciou uvedenou v prílohe č. 1 bode B“ slovami „podľa prílohy č. 1 bodu B“. Odôvodnenie Ide o zladenie formulácie § 18 ods. 3 s navrhovaným znením § 17a ods. 1 v čl. I bode 8 návrhu zákona. | **O** |
| **MOSR** | **čl. II návrhu zákona**Odporúčame zvážiť navrhované znenie poznámky pod čiarou k odkazu 20 z hľadiska uvedenia citácie aj § 5 ods. 3 písm. c), l) a m) zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov. Odôvodnenie Odporúčame ustanovenie prehodnotiť tak, aby poistenie zodpovednosti za jadrovú škodu bolo ponechané v prípadoch, kedy jadrová škoda môže reálne vzniknúť. Poukazujeme v tejto súvislosti aj na odôvodnenie novelizačného článku v osobitnej časti dôvodovej správy.  | **O** |
| **MOSR** | **dôvodovej správe**Odporúčame v odôvodnení novelizačného bodu 9 slová „na základe Zmluvy o fungovaní Európskej únie“ nahradiť slovami „na základe Zmluvy o založení Európskeho spoločenstva pre atómovú energiu“. Odôvodnenie Ide o zladenie odôvodnenia novelizačného bodu v súlade so znením navrhovaného ustanovenia § 18 ods. 3, v ktorom sa odkazuje na poznámku pod čiarou k odkazu 21 s citáciou čl. 41 Zmluvy o založení Európskeho spoločenstva pre atómovú energiu.  | **O** |
| **MSSR** | **čl. I bodom 6 a 7**Odporúčam spojiť body do jedného novelizačného bodu. | **O** |
| **MSSR** | **čl. I bodu 10**V poslednej vete odporúčam slovo „obvodným“ nahradiť slovom „okresným“ vzhľadom na transformáciu obvodných úradov na okresné úrady v dôsledku ESO reformy. Uvedené odporúčam zohľadniť aj v dôvodovej správe. | **O** |
| **MSSR** | **čl. I bodu 2**Odporúčam za slovo „umiestnenie“ vložiť slovo „stavby“ vzhľadom na použitie slovného spojenia „stavby jadrového zariadenia“ v ostatných novelizačných bodoch návrhu zákona i v súčasnom znení atómového zákona pred touto novelizáciou. Pripomienka platí rovnako aj pre novelizačný bod 5 a bod 8. | **O** |
| **MSSR** | **čl. I bodu 5**Novelizačný bod odporúčam prepracovať na znenie: V § 8 ods. 5 písm. d) sa za slová „ak ide o“ vkladajú slová „povolenie na umiestnenie stavby jadrového zariadenia podľa § 2 písm. f) prvého bodu,“.  | **O** |
| **MSSR** | **čl. I bodu 8**V prvom odseku odporúčam slovo „eura“ uviesť do gramaticky správnej podoby t. z. „eur“.  | **O** |
| **MSSR** | **čl. II**V úvodnej vete odporúčam vypustiť slová „a dopĺňa“. | **O** |
| **MSSR** | **návrhu vykonávacích predpisov**V návrhoch oboch vyhlášok je potrebné v splnomocňovacom ustanovení vypustiť novelizácie zákonov, na základe ktorých Úrad jadrového dozoru vydáva tieto vyhlášky, a v návrhu vyhlášky, ktorou sa mení a dopĺňa vyhláška č. 431/2011 Z. z. je potrebné v čl. I upraviť legislatívnu techniku použitú v príslušných novelizačných bodoch 1 a 2 podľa Legislatívnych pravidiel vlády SR, t. z. napr. v bode 1 preformulovať úvodnú vetu na: „§ 4 sa dopĺňa odsekom 14, ktorý znie: „(14) Dokumentácia........“. | **O** |
| **MSSR** | **názvu návrhu zákona**Odporúčam názov návrhu zákona formulovať nasledovne „zákon, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a ktorým sa mení zákon č. 54/2015 Z. z. o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých zákonov“. | **O** |
| **MVSR** | **čl. I bod 10**1. V čl. I bod 10 prvej vete žiadame na konci doplniť slová „v spolupráci s Policajným zborom“ a v druhej vete žiadame za slová „Slovenskej republiky“ vložiť slová „a s Policajným zborom“. Odôvodnenie: Akékoľvek neautorizované nakladanie s rádioaktívnymi alebo jadrovými materiálmi je podľa platnej legislatívy (konkrétne príslušných ustanovení zákona č. 300/2005 Z. z. Trestný zákon) kvalifikované ako trestný čin, a to vrátane nedbanlivostných konaní. V pôsobnosti Prezídia Policajného zboru je odbor odhaľovania nebezpečných materiálov a environmentálnej kriminality úradu kriminálnej polície Prezídia Policajného zboru gestorom a špecializovaným pracoviskom na problematiku trestnej činnosti týkajúcej sa nebezpečných materiálov a environmentálnej trestnej činnosti a v uvedenej súvislosti spracováva a distribuuje metodické materiály a usmernenia, organizuje a vedie inštruktážno-metodické zamestnania, organizuje a riadi prípravy a realizuje preventívne opatrenia, buduje a rozvíja medzirezortnú spoluprácu a spoluprácu s ostatnými subjektmi. Vzhľadom na vyššie uvedené, zastávame názor, že je dôležité aktívne sa podieľať na všetkých činnostiach Úradu jadrového dozoru Slovenskej republiky uvedených v predmetnom ustanovení. Túto pripomienku považujeme za zásadnú.  | **Z** |
| **MVSR** | **čl. I bod 11**2. V čl. I navrhujeme znenie bodu 11 upraviť takto: „V § 35 sa vypúšťa písmeno f).“. | **O** |
| **MVSR** | **K návrhu vyhlášky Úradu jadrového dozoru Slovenskej republiky, ktorou sa mení a dopĺňa vyhláška č. 58.2006 Z. z., ktorou sa ustanovujú podrobnosti o rozsahu, obsahu a spôsobe vyhotovovania dokumentácie jadrových zariadení potrebnej k jednotlivým rozhodnutiam v znení vyhlášky č. 31.2012 Z. z. a vyhlášky č. 102.2016 Z. z.**1. V názve vyhlášky navrhujeme vypustiť slová „a dopĺňa“, nakoľko vyhláška sa iba mení. 2. V prvom bode je potrebné písmeno c) a poznámku pod čiarou ukončiť bodkou.  | **O** |
| **MZSR** | **Čl. I bodu 10**V Čl. I bode 10 návrhu žiadame preformulovať navrhované znenie paragrafu a dať ho do súladu s požiadavkami zákona č. 87/2018 Z. z. o radiačnej ochrane a o zmene a doplnení niektorých zákonov. Odôvodnenie: Z navrhovanej úpravy nie je zrejmé aké opatrenia Úrad jadrového dozoru Slovenskej republiky počas núdzovej situácie navrhuje. Podľa § 6 ods. 1 písm. g) bod 2. zákona č. 87/2018 Z. z. o radiačnej ochrane a o zmene a doplnení niektorých zákonov, Úrad verejného zdravotníctva Slovenskej republiky nariaďuje opatrenia na zabezpečenie radiačnej ochrany, ak je potrebné vykonať ich v rozsahu presahujúcom územnú pôsobnosť príslušného regionálneho úradu verejného zdravotníctva. Úrad verejného zdravotníctva Slovenskej republiky nariaďuje vykonanie odôvodneného ochranného opatrenia alebo preventívneho opatrenia na obmedzenie ožiarenia zamestnancov a obyvateľov a na zabezpečenie radiačnej ochrany. Podľa § 143 zákona č. 87/2018 Z. z. o radiačnej ochrane a o zmene a doplnení niektorých zákonov, Úrad verejného zdravotníctva Slovenskej republiky nariaďuje ochranné opatrenia a podáva návrh na vyhlásenie mimoriadnej situácie podľa osobitného predpisu. Všeobecné kritériá na prijímanie ochranných opatrení sú uvedené v prílohe č. 12 tabuľke č. 2 zákona č. 87/2018 Z. z. o radiačnej ochrane a o zmene a doplnení niektorých zákonov. Túto pripomienku považujeme za zásadnú. | **Z** |
| **MŽPSR** | **§ 18 zákona č. 541.2004 Z. z.**MŽP SR navrhuje v § 18 zákona č. 541/2004 Z. z. doplniť nové odseky 2 až 7, ktoré znejú: „(2) Ak ide o stavebné povolenie na stavbu jadrového zariadenia podľa § 2 písm. f) prvého bodu, žiadateľ zašle príslušnému orgánu elektronicky alebo písomne žiadosť o vyhodnotenie súladu s aktuálnosťou rozhodnutí vydanými podľa osobitného predpisu(y) a ich podmienkami vo vzťahu k životnému prostrediu, ktorá obsahuje písomné vyhodnotenie spôsobu zapracovania podmienok, určených v rozhodnutí vydanom v zisťovacom konaní alebo v záverečnom stanovisku a projektovú dokumentáciu. Písomné vyhodnotenie pripomienok zabezpečuje žiadateľ. (3) Žiadateľ je povinný požiadať o vydanie o vyhodnotenia súladu príslušný orgán podľa osobitného predpisu pred začatím stavebného konania podľa § 18. (4) V tejto súvislosti príslušný orgán vyhodnotí, či v súvislosti so zmenami v životnom prostredí, vzhľadom na časový horizont realizácie navrhovanej činnosti, môže realizácia navrhovanej činnosti mať významné vplyvy na životné prostredie (5) Ak príslušný orgán podľa osobitného predpisu(y) zistí nesúlad podľa odseku 2, žiadateľ je povinný predložiť oznámenie o zmene navrhovanej činnosti na začatie konanie podľa osobitného predpisu.. (6) Potvrdenie o súlade v čase začatia konania podľa § 18 nesmie byť staršie ako 6 mesiacov. (7) Potvrdenie o súlade nenahrádza záväzné stanovisko podľa osobitného predpisu.“. Túto pripomienku považuje MŽP SR za zásadnú. Ostatné odseky sa primerane prečíslujú.  | **Z** |
| **MŽPSR** | **§ 3 ods. 16 zákona č. 541.2004 Z. z.**MŽP SR navrhuje upraviť aj ustanovenie § 3 ods. 16 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (ďalej len „zákon č. 541/2004 Z. z.“) tak, aby bola presne zadefinovaná dokumentácia a údaje, ktoré majú byť utajované a taktiež uviesť k akým informáciám a dokumentácii má verejnosť plný prístup. Odôvodnenie: Doterajšia prax uplatňovania tohto ustanovenia zákona č. 541/2004 Z. z. ukazuje, že sú utajované aj informácie, ktoré nemôžu ohroziť bezpečnosť jadrovej elektrárne alebo informácie, ktoré sa môžu týkať vplyvov jadrovej elektrárne na životné prostredie. V mnohým prípadoch sa utajujú informácie, ktoré sú dostupné z iných verejne prístupných zdrojov. Takáto prax výrazne zhoršuje a komplikuje účasť verejnosti v povoľovacích procesoch ohľadne jadrových elektrární. V dôvodovej správe sa o. i. uvádza: "Druhou oblasťou úpravy je zabezpečenie súladu s Dohovorom o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Aarhuský dohovor). Podnetom na vypracovanie týchto ustanovení je stanovisko k Druhej pokrokovej správe Výboru pre súlad s Aarhuským dohovorom (Compliance Committee of the Aarhus Convention), ktorý v prípade ACCC/C/2013/89/Slovakia stanovil, že Slovenská republika obmedzuje právo verejnosti na prístup k informáciám v oblasti životného prostredia veľmi široko. Obmedzovanie takéhoto prístupu k informáciám má byť posudzované v každom prípade individuálne, s ohľadom na požadované informácie a potenciálne riziko, ktoré by to mohlo spôsobiť, nie široko, ako to Slovenská republika koncipovala prijatím zákona č. 279/2019 Z. z., ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov." Pre vyriešenie tohto nesúladu s Aarhuským dohovorom je nutné presne upraviť, ktoré informácie môžu byť citlivé z hľadiska jadrovej bezpečnosti a ktoré informácie nie je možné pred verejnosťou utajiť, inak bude naďalej pretrvávať nesúlad s uvedeným Aarhuským dohovorom. Návrh zákona však tento problematický bod nerieši. Túto pripomienku považuje MŽP SR za zásadnú.  | **Z** |
| **MŽPSR** | **analýze vplyvov na rozpočet verejnej správy**V analýze vplyvov na rozpočet verejnej správy, na zamestnanosť vo verejnej správe a financovanie návrhu časti „2.2. Popis a charakteristika návrhu“ navrhujeme uviesť celý oficiálny názov zákona č. 94/2007 Z. z. | **O** |
| **MŽPSR** | **analýze vplyvov na rozpočet verejnej správy**V analýze vplyvov na rozpočet verejnej správy, na zamestnanosť vo verejnej správe a financovanie návrhu časti „2.2. Popis a charakteristika návrhu“ navrhujeme v predposlednej vete medzi slovami „administratívnej úhrady je“ a slovami „určená na 950 000 €“ vypustiť slovo „pri“ ako nadbytočné. | **O** |
| **MŽPSR** | **analýze vplyvov na rozpočet verejnej správy**V analýze vplyvov na rozpočet verejnej správy, na zamestnanosť vo verejnej správe a financovanie návrhu navrhujeme jednotne označovať Úrad jadrového dozoru SR, keďže pre ten istý pojem sa používa viacero označení. | **O** |
| **MŽPSR** | **čl. I bodu 8 vlastného materiálu**V čl. I bode 8 § 17a vlastného materiálu navrhujeme vložiť nový odsek 4, ktorý znie: „(4) Úrad rozhodne o vydaní povolenia na umiestnenie jadrového zariadenia podľa odseku 1 na základe písomnej žiadosti stavebníka, súladného záväzného stanoviska podľa osobitného predpisu(y) a dokumentácie uvedenej v prílohe č. 1 bod A.“. Poznámka pod čiarou k odkazu (y) znie: „y) Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.“. Odôvodnenie: MŽP SR žiada, aby bolo jasne určené, že je potrebné vo veci získania povolenia vyžiadať si záväzné stanovisko podľa zákona o posudzovaní vplyvov, ktoré vydáva príslušný orgán povoľujúcemu orgánu v povoľovacom konaní. Je potrebné, aby bolo na účely vyhodnotenia súladu so zákonom, rozhodnutiami a jeho podmienkami súčasťou žiadosti o vydanie záväzného stanoviska aj vyhodnotenie plnenia podmienok rozhodnutia vydaného podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Túto pripomienku považuje MŽP SR za zásadnú. Ostatné odseky sa primerane prečíslujú.  | **Z** |
| **MŽPSR** | **čl. I bodu 8 vlastného materiálu**V čl. I bode 8 vlastného materiálu žiadame v § 17a vypustiť odsek 3 bez náhrady. Odôvodnenie: Vychádzajúc z projektu nového jadrového zdroja v Jaslovských Bohuniciach (V3), vyprší platné rozhodnutie z EIA v apríli 2023 a ostatné dnes existujúce konania podľa osobitných predpisov nie je možné stihnúť. V prípade schválenia tohto odseku návrhu zákona záverečné stanovisko z EIA nestratí platnosť a nebude potrebné nové posúdenie vplyvov na životné prostredie, čo považujme za neprijateľné. Je veľmi pravdepodobné, že v projekte dôjde v nasledujúcich rokoch k zmenám, ktoré bude nutné posúdiť aj z hľadiska vplyvov na životné prostredie a ďalšie možné riziká. Túto pripomienku považuje MŽP SR za zásadnú. Alternatívne navrhujeme v § 17a doplniť nový odsek 3, ktorý znie: „(3) Povolenie na umiestnenie jadrového zariadenia podľa odseku 1 má platnosť 5 rokov. Platnosť povolenia na umiestnenie jadrového zariadenia nie je možné predlžovať.“. Odôvodnenie: MŽP SR nesúhlasí, aby povolenie na umiestnenie jadrového zariadenia malo neobmedzenú platnosť. Túto pripomienku považuje MŽP SR za zásadnú.  | **Z** |
| **MŽPSR** | **čl. I bodu 9 vlastného materiálu**V čl. I bode 9 vlastného materiálu navrhujeme slová „vyžadovanou osobitným predpisom“ nahradiť slovami „podľa osobitného predpisu“ a za slová „na základe písomnej žiadosti stavebníka o stavebné povolenie, doloženej dokumentáciou vyžadovanou osobitným predpisom11)“ navrhujeme doplniť slová „potvrdenia o súlade podľa osobitného predpisuy)“. Odôvodnenie: MŽP SR považuje za potrebné vyhodnotiť, či v súvislosti so zmenami v životnom prostredí, vzhľadom na časový horizont realizácie navrhovanej činnosti, môže realizácia navrhovanej činnosti mať významné vplyvy na životné prostredie. Túto pripomienku považuje MŽP SR za zásadnú.  | **Z** |
| **MŽPSR** | **čl. II**V čl. II vlastného materiálu navrhujeme v úvodnej vete vypustiť slová „a dopĺňa“, keďže navrhovaná zmena predmetný zákon iba mení, ale nedopĺňa ho. | **O** |
| **MŽPSR** | **čl. III vlastného materiálu**MŽP SR navrhuje do návrhu zákona vložiť nový článok III, ktorý znie: „Čl. III Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení zákona č. 275/2007 Z. z., zákona č. 454/2007 Z. z., zákona č. 287/2009 Z. z., zákona č. 117/2010 Z. z., zákona č. 145/2010 Z. z., zákona č. 258/2011 Z. z., zákona č. 408/2011 Z. z., zákona č. 345/2012 Z. z., zákona č. 448/2012 Z. z., zákona č. 39/2013 Z. z., zákona č. 180/2013 Z. z., zákona č. 314/2014 Z. z., zákona č. 128/2015 Z. z., zákona č. 125/2016 Z. z., zákona č. 312/2016 Z. z., zákona č. 142/2017 Z. z., zákona č. 177/2018 Z. z., zákona č. 460/2019 Z. z., zákona č. 74/2020 Z. z. a zákona č. 198/2020 Z. z. sa dopĺňa takto: Za § 37 sa vkladá nový § 37a, ktorý znie: „§ 37a (1) Navrhovateľ je povinný pred začatím stavebného konania na stavbu jadrového zariadenia podľa § 2 písm. f) prvého bodu podľa osobitného predpisu26a) zaslať príslušnému orgánu žiadosť o vyhodnotenie súladu návrhu dokumentácie pre stavebné konanie s aktuálnosťou rozhodnutí vydanými podľa tohto zákona a ich podmienkami vo vzťahu k životnému prostrediu, ktorá obsahuje písomné vyhodnotenie spôsobu zapracovania podmienok, určených v rozhodnutí vydanom v zisťovacom konaní alebo v záverečnom stanovisku a projektovú dokumentáciu. Písomné vyhodnotenie pripomienok zabezpečuje žiadateľ. (2) Príslušným orgánom na vyhodnotenie súladu je ministerstvo. (3) V tejto súvislosti ministerstvo vyhodnotí, či v súvislosti so zmenami v životnom prostredí, vzhľadom na časový horizont realizácie navrhovanej činnosti, môže realizácia navrhovanej činnosti mať významné vplyvy na životné prostredie. (4) Potvrdenie o súlade vydá ministerstvo do 30 dní od doručenia žiadosti. (5) Potvrdenie o súlade nenahrádza záväzné stanovisko podľa § 38.“. Odôvodnenie: Vzhľadom na obsah predloženého návrhu zákona a vyššie uplatnených pripomienok je potrebné novelizovať aj zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, a to doplnením vyššie uvedeného § 37a. Túto pripomienku považuje MŽP SR za zásadnú. Ostatné články sa primerane prečíslujú.  | **Z** |
| **MŽPSR** | **doložke vybraných vplyvov**V doložke vybraných vplyvov bode 9 navrhujeme označiť aj negatívne vplyvy na rozpočet verejnej správy, nakoľko z tabuľky č. 1 predloženej analýzy vplyvov na rozpočet verejnej správy vyplýva, že predložený materiál bude mať aj negatívne vplyvy na štátny rozpočet. | **O** |
| **MŽPSR** | **doložke zlučiteľnosti**Doložku zlučiteľnosti návrhu právneho predpisu s právom Európskej únie navrhujeme upraviť v súlade s prílohou č. 2 k Legislatívnym pravidlám vlády SR a slová „k bodom 4., 5. a 6.“ nahradiť slovami „k bodom 4. a 5.“, keďže doložka zlučiteľnosti má v súlade s uvedenou prílohou č. 2 iba päť bodov. | **O** |
| **MŽPSR** | **dôvodovej správe**V súlade s čl. 19 ods. 2 v spojení s čl. 18 ods. 1 písm. d) Legislatívnych pravidiel vlády SR navrhujeme vo všeobecnej časti dôvodovej správy vypustiť tretí odsek na druhej strane. | **O** |
| **MŽPSR** | **dôvodovej správe**Vo všeobecnej časti dôvodovej správy navrhujeme dať do súladu predposledný odsek na druhej strane jednak so skutočnosťou, že súčasťou predloženého materiálu je aj analýza vplyvov na rozpočet verejnej správy, na zamestnanosť vo verejnej správe a financovanie návrhu, analýza vplyvov na podnikateľské prostredie a analýza sociálnych vplyvov, ako aj s vplyvmi označenými v bode 9 v doložke vybraných vplyvov. | **O** |
| **MŽPSR** | **návrhu vyhlášky, ktorou sa mení a dopĺňa vyhláška č. 431.2011 Z. z. o systéme manažérstva kvality v znení vyhlášky č. 104.2016 Z. z.**V názve návrhu vyhlášky, ktorou sa mení a dopĺňa vyhláška č. 431/2011 Z. z. o systéme manažérstva kvality v znení vyhlášky č. 104/2016 Z. z. navrhujeme vypustiť slová „mení a“, nakoľko uvedený návrh vyhlášky iba dopĺňa vyhlášku č. 431/2011 Z. z., ale ju nemení. | **O** |
| **MŽPSR** | **predkladacej správe**V súlade s čl. 18 ods. 1 písm. d) Legislatívnych pravidiel vlády SR navrhujeme do predkladacej správy doplniť informáciu o predpokladanej účinnosti, ako aj odôvodnenie dátumu účinnosti a dĺžky legisvakancie návrhu zákona. | **O** |
| **MŽPSR** | **prílohe č. 1 k zákonu č. 541.2004 Z. z.**MŽP SR navrhuje v prílohe č. 1 bode B. k zákonu č. 541/2004 Z. z. doplniť nové písmeno n), ktoré znie: „n) hodnotenie vplyvu jadrového zariadenia na životné prostredie, ak tak ustanovuje osobitný predpis.8)“. MŽP SR navrhuje v prílohe č. 1 bode C. k zákonu č. 541/2004 Z. z. doplniť nové písmeno x), ktoré znie: „x) hodnotenie vplyvu jadrového zariadenia na životné prostredie, ak tak ustanovuje osobitný predpis.8)“. MŽP SR navrhuje v prílohe č. 1 bode D. k zákonu č. 541/2004 Z. z. doplniť nové písmeno s), ktoré znie: „s) hodnotenie vplyvu jadrového zariadenia na životné prostredie, ak tak ustanovuje osobitný predpis.8)“. MŽP SR navrhuje v prílohe č. 1 bode E. k zákonu č. 541/2004 Z. z. doplniť nové písmeno k), ktoré znie: „k) hodnotenie vplyvu jadrového zariadenia na životné prostredie, ak tak ustanovuje osobitný predpis.8)“. MŽP SR navrhuje v prílohe č. 1 bode F. k zákonu č. 541/2004 Z. z. doplniť nové písmeno g), ktoré znie: „g) hodnotenie vplyvu jadrového zariadenia na životné prostredie, ak tak ustanovuje osobitný predpis.8)“. Poznámka pod čiarou k odkazu 8 znie: „8) Napríklad zákon č. 50/1976 Zb. v znení neskorších predpisov, § 29 alebo § 37 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.“. Odôvodnenie: MŽP SR navrhuje uvedené doplnenia prílohy č. 1 k zákonu č. 541/2004 Z. z., aby sa tým zabezpečilo, že bude splnený účel zákona. Túto pripomienku považuje MŽP SR za zásadnú. V prípade, ak nebude akceptované doplnenie prílohy č. 1 k zákonu č. 541/2004 Z. z., MŽP SR žiada na koniec poznámky pod čiarou k odkazu (11) doplniť slová „a § 29 alebo § 37 a vyhodnotené pripomienky podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov“.  | **Z** |
| **RÚZSR** | 1. **Zásadná pripomienka k Čl. I 11. bod § 35 odsek 1**

Navrhujeme vypustiť bod 11 návrhu zákona. Odôvodnenie V súvislosti s konkrétnymi konaniami podľa atómového zákona bola zákonom č. 279/2019 Z. z. vylúčená aplikácia inštitútu obnovy konania a inštitútu preskúmania rozhodnutia mimo odvolacieho konania ako mimoriadnych opravných prostriedkov. V daných prípadoch nejde totiž o rozhodnutia, ktoré by mali statusový charakter, ale naopak o rozhodnutia, ktorých predmetom je povolenie určitých procesov, ktoré majú spravidla dočasný charakter a ich realizáciou ich je možné považovať za konzumované, aj s ohľadom na princíp právnej istoty je vhodné vylúčiť využitie uvedených mimoriadnych opravných prostriedkov. Vzhľadom na uvedené je možné konštatovať, že praktická využiteľnosť uvedených typov mimoriadnych opravných prostriedkov (ktoré zo svojej povahy zasahujú do platného právneho stavu a právnej istoty, resp. v tomto prípade už realizovaných procesov) je v súvislosti s predmetnými konaniami podľa atómového zákona ťažko realizovateľná. Navyše, Úrad jadrového dozoru SR vykonáva pravidelnú revíziu ním vydaných rozhodnutí a v prípade potreby prostredníctvom zmien rozhodnutí reviduje podmienky príslušných rozhodnutí. Tento inštitút tak predstavuje existujúci právny nástroj Úradu jadrového dozoru SR na zohľadnenie akýchkoľvek potrieb revízie svojich skôr vydaných právoplatných rozhodnutí. Možnosť podania riadnych opravných prostriedkov zostáva zachovaná, rovnako aj možnosť súdneho prieskumu v rámci správneho súdnictva, a to vrátane možnosti súdu priznať správnej žalobe odkladný účinok. Právna úprava tak plne rešpektuje právo účastníkov konania na súdny prieskum požadované Aarhuským dohovorom, Odporúčaniami Výboru ministrov Rady Európy, či inými medzinárodnými dokumentmi.  | **Z** |
| **MKSR** | Odoslané bez pripomienok |  |
| **GPSR** | Odoslané bez pripomienok |  |
| **NBS** | Odoslané bez pripomienok |  |
| **ÚPVSR** | Odoslané bez pripomienok |  |
| **MPSVRSR** | Odoslané bez pripomienok |  |
| **ÚNMSSR ÚVSR** | Odoslané bez pripomienok |  |
| **MZVEZ SR** | Odoslané bez pripomienok |  |
| **NBÚ** | Odoslané bez pripomienok |  |
| **MPRVSR** | Odoslané bez pripomienok |  |
| **MŠVVaŠSR** | Odoslané bez pripomienok |  |
| **AZZZ SR** | Odoslané bez pripomienok |  |
| **PMÚSR** | Odoslané bez pripomienok |  |
| **ŠÚSR** | Odoslané bez pripomienok |  |